
AVIZ

asupra proiectului de Lege privind aprobarea Ordonanţei de urgenţă a Guvernului nr.94/2005 pentru modificarea şi completarea Ordonanţei Guvernului nr.40/2000 privind  acreditarea  agenţilor de credit în vederea administrării fondurilor pentru acordarea de  microcredite
               În conformitate cu prevederile art. 89 şi 108  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.94/2005 pentru modificarea şi completarea Ordonanţei Guvernului nr.40/2000 privind  acreditarea  agenţilor de credit în vederea administrării fondurilor pentru acordarea de  microcredite, trimis cu adresa nr. P.L.x- 319 din 26 iulie 2005, înregistrat  sub nr. 31/624 din 26.07. 2005.


Camera Deputaţilor fiind  Cameră  decizională.

Adoptată  de Senat la 25 iulie 2005.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa              din  30 august  2005.


Membrii comisiei au examinat proiectul de lege supus aprobării, expunerea de motive şi avizul favorabil al Consiliului Legislativ nr.943 din 15.07.2005.

În urma dezbaterilor, comisia a hotărât, cu majoritate de voturi, avizarea favorabilă a proiectului de lege  în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

           PREŞEDINTE,

                                                      Sergiu Andon

Consilier

Dr. Ştefan Cazimir

